Carsten Bruun

Carsten Henrik Bruun (1868–1951) var en norsk offiser og elektroingeniør.

Bruun ble student i 1887 og tok eksamen ved Krigsskolen i 1890. Han ble så utdannet elektroingeniør ved Technische Hochschule Charlottenburg i 1892.

Han gikk ut av aktiv militærtjeneste i 1916 med majors grad. Ved siden av karrieren i forsvaret arbeidet Brun først i selskapet Wisbech, før han i 1901 ble ansatt som administrerende direktør ved AEG Elektrisitetsaktieselskabet i Oslo. Bruun hadde denne stillingen frem til 1937, og fra 1907 til 1925 var han også administrerende direktør ved Norsk Elektroteknisk A/S i Kragerø.

Bruun var aktiv sportsskytter, og konkurrerte i rifle. Han representerte Norge under Sommer-OL 1912, der hans beste resultat var en 27.-plass.

Carsten Bruun var ridder av 1. klasse av St. Olavs Orden og ridder av Dannebrogordenen.

 Referanser 
«Dødsfall: Direktør, major Carsten Bruun er avgått ved døden, 82 år gammel». Tønsbergs Blad, 17. juli 1951.

 Eksterne lenker 


Kategori:Norske elektroingeniører
Kategori:Norske majorer
Kategori:Riddere av 1. klasse av St. Olavs Orden
Kategori:Riddere av Dannebrogordenen‎
Kategori:Norske skyttere
Kategori:Deltakere for Norge under Sommer-OL 1912
Kategori:Skyttere under Sommer-OL 1912
Kategori:Personer fra Tønsberg kommune